Aneto - Biquipedia, a enziclopedia libre

# Aneto

### De Biquipedia

  Iste articlo ye sobre o lugar ribagorzano. Ta o pico se beiga Pico Aneto.

Aneto
{{{imachen}}}
Comunidá autonoma | Aragón
Probinzia | Uesca
Redolada | Ribagorza
Codigo postal | 25524
Monezipio | Montanui
Superfizie | {{{superfizie}}} km²
Altaria | 1340 m.
Distanzia | 182 km enta Uesca
Poblazión | 30 ab. (1999)

Aneto ye un lugar situato en a parti norte d'a ball de Barrabés, en a redolada d'a Ribagorza, á unos 1340 metros d'altaria. Pertenexe á lo monezipio de Montanui (Uesca).

Biben en o lugar de forma permanén unas bente personas. L'autibidá prenzipal ye a ganadería de montaña. Ha unos grans tascals y tamién praus de yerba ta dallar. A fabla abitual ye la catalana.

En o lugar bi ha un bar restaurante, casas rurals que ofrexen aloxamiento y una casa de colonias d'estiu (L'Estel), ta ninos y chobens. Tién tamién un "zentro d'interpretazión" d'o Parque Natural de Posets-Maladeta, á lo cual pertenexe parti d'o suyo termín.

D'o mesmo lugar sale una carretera de montaña que leba ta l'estany de Llauset, á 2100 metros d'altaria. Ista carretera ye ubierta, cheneralmén, de chunio á otubre. Se fazió en os años setanta, ta construyir un gran entibo y una serie de tonels y d'instalazions ta la zentral rebersible dita de Llauset-Baserca.

Por custions puramén cartograficas se dió (en o sieglo XVIII) o nombre d'o lugar á lo pico Aneto, lo más alto d'os Perinés, ya que un equipe de topografos franzeses lo cartografió saliendo d'iste lugar. Estando que iste pico en a luenga gascona se conoxeba como Neto (u "Nethou", seguntes a grafía afranzesata), lis debeban parexer –posiblemén– nombres foneticamén semellans.

Retrieved from "http://an.wikipedia.org../../../a/n/e/Aneto.html"

Categoría: Lugars de Uesca

##### Views

- Articlo
- Descusión
- Current revision

##### Rechirar

##### Atras luengas

- Català